ปกติแล้วประจำเดือนจะมาทุกวันที่ 6-8 ของทุกเดือนไม่เคยขาด หรือถ้าเคลื่อนก็บวกลบไม่เกิน 1 วันค่ะ เวลามีเพศสัมพันธ์จะใช้วิธีหลั่งนอก และนับหน้า 7 หลัง 7 เมื่อจะหลั่งใน ส่วนตัวเข้าใจว่าวิธีหน้า 7 อาจไม่ได้ผล 100% แต่ด้วยความที่ใช้วิธีนี้มานาน จึงเกิดความชะล่าใจ จนกระทั้งเมื่อวันที่ 2/08/2020 และหลังจากวันที่ 2/08/2020 เป็นต้นมามีเพศสัมพันธ์และหลั่งในตลอดด้วยคิดว่าเดี๋ยววันที่ 6/08/2020 ประจำเดือนก็มา แต่จนถึงวันนี้ 12/08/2020 ประจำเดือนยังไม่มา และมีอาการปัสสาวะบ่อยทั้งกลางคืนและกลางวันประมาณ 2-3 ครั้งต่อคืน ซื้อที่ตรวจมาตรวจสองครั้งแล้วแต่ผลเป็นลบ จึงอยากถามคุณว่าต้องรออีกสักพักไหมคะค่อยตรวจอีก หรือเมื่อผลเป็นลบแบบนี้แล้วกินยาสตรีได้ไหมคะ หรือต้องพบแพทย์ดีคะ ขอบล่วงหน้าสำหรับคำตอบค่ะ 😊
สวัสดีค่ะ การมีเพศสัมพันธ์โดยการหลั่งนอกหรือการนับวันปลอดภัยนั้น เป็นการคุมกำเนิดที่มีประสิทธิภาพต่ำ และทำให้เกิดการตั้งครรภ์ได้สูง ไม่ควรใช้วิธีดังกล่าว ครั้งต่อไปนั้น ควรใช้ถุงยางอนามัยป้องกันขณะมีเพศสัมพันธ์ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันเอาไว้ก่อนค่ะดังนั้นมีโอกาสตั้งครรภ์ได้ รอบเดือนที่มาช้ากว่า 35 วันนั้นควรซื้อชุดตรวจครรภ์ทางปัสสาวะมายืนยันเองได้เบื้องต้น ให้ผลบวกได้ตั้งแต่ 10-14 วันหลังปฏิสนธิ ตอนนี้จึงอาจจะเร็วไปเล็กน้อยที่จะให้ผลบวกได้ อาจจะลองตรวจซ้ำอีกครั้งที่อาทิตย์หน้า ในระหว่างนี้ไม่ควรซื้อยาสตรีหรือยาปรับฮอร์โมนใดๆมาใช้เอง เพราะยังไม่ทราบแน่ชัดว่าตั้งครรภ์หรือไม่ อาจไปพบแพทย์เพื่อปรึกษาเบื้องต้นได้ถ้าไม่สบายใจ การตรวจเลือดอาจให้ผลที่เร็วกว่าได้เล็กน้อย แต่คิดว่าน่าจะต้องนัดกลับไปติดตามอาการและยืนยันผลอีกครั้งอยู่ดีค่ะ